Bezuvjetna ljubav.
Beskrajna predanost.
I moć upravljanja ljudskim umom, tijelom i dušom.
Sve to može biti vaše.
Samo slijedite ove upute.
Niz taktika kojima se ambiciozni vođe kulta služe
kako bi se od skromnih smrtnika preobrazili u žive bogove.
IZGRADI TEMELJE
OKUPI LJUDE
ISPERI IM UMOVE
OBEĆAJ IM VJEČNOST
No budite vrlo oprezni, inače bi se sve moglo oteti kontroli.
Spremni za spašavanje duša?
KAKO POSTATI VOĐA KULTA
Što je uopće kult?
Kult je skupina usredotočena na moćnu,
karizmatičnu, često autokratsku ličnost.
Te skupine često se bave kontrolom misli i suzbijanjem slobodne volje.
I to gotovo uvijek završi krvoprolićem i smrću.
Ono što kultovi zbilja nude ljudima jest prilika da nečem pripadaju.
Sastavni je dio ljudskosti ta potreba za lakim odgovorima,
potreba da budu dio nečeg što je veće od njih samih.
Nikad nisam mislila da ću pripadati kultu,
ali to je bilo vrlo privlačno.
Stvarali smo bolji svijet.
Svatko se od nas nađe u situaciji
kad se osjeća malo izgubljeno i ranjivo.
Dobar vođa kulta reći će vam: „Imam idealno rješenje.”
Uz pomoć ovog priručnika
i vi ćete moći upregnuti ljudsku ranjivost
i znati je iskoristiti.
Stvar je u tome da nam kažu ono što želimo čuti
i gledaju nas kao male strojeve.
Samo traže pravi gumb koji će pritisnuti,
mrkvu ili batinu koje trebamo kao motivaciju da ih slušamo.
No prije negoli drugima promijenite život
morate preobraziti sebe.
Nitko to nije učinio kao Charlie Manson,
sitni kriminalac i propali trubadur rocka…
RITUALNO UBOJSTVO GLUMICE I JOŠ ČETVERO
...koji je postao legendaran na samo sebi svojstven način.
Godinama vas poznajem.
Vidim vam u dubinu uma.
Ovo je lice koje je Charles Manson pokazao svijetu kad su mu sudili za ubojstvo.
Godinu dana prije
nadahnuo je svoje sljedbenike na brutalna ubojstva.
-Osjećate li što zbog toga? -Osjećaji?
Osjećam se dobro.
Jedno je neosporno,
maksimalno je iskoristio sposobnosti.
Bio je glumac i volio je tu ulogu.
U tu se ulogu uživio dublje negoli je itko mogao zamisliti.
Spremni slijediti Charliejev put do statusa legende?
Počinje određivanjem prioriteta.
TAKTIKA PRIGRLI SVOJ POZIV
Ne možeš biti vođa kulta ako kažeš:
„Isti sam kao vi.”
Oni najuspješniji tvrdit će,
a katkad čak i vjerovati u to,
da imaju nešto posebno.
Ili, drugim riječima…
Vođe kulta, svi do jednog,
patološki su narcisi.
Živo im se jebe za svakog osim njih samih.
Kao što ću pokazati,
najbolji gurui od rođenja misle samo na sebe.
Jim Jones, osnivač Hrama naroda, od malih je nogu zapovijedao rođacima.
Tukao bi ih štapom kad ne bi poslušali.
Kad je Shoko Asahara, budući vođa Aum Shinrikyoa,
pohađao školu za slijepe u Japanu,
zarađivao je iznuđivanjem novca od svojih školskih kolega
kojima je naplaćivao zaštitu.
Velečasni Sun Myung Moon tvrdio je da mu se na Uskrs,
kad je imao samo 16 godina,
obratio osobno Isus i rekao mu da je Moon novi Mesija
koji mora dovršiti njegov nedovršeni posao.
Isus nije pokazao jednako zanimanje za mladog Charlieja Mansona.
Manson je bio neželjeno dijete.
Rodio se u Cincinnatiju. Oca nije poznavao, a majka ga je zanemarivala.
Charlie je bio još malen
kad su njegovu majku i ujaka uhitili zbog pljačke
i zatvorili ih u Zapadnoj Virginiji.
Tad su ga prihvatili ujak i ujna u McMechenu u Zapadnoj Virginiji,
što je bila potpuna zabit.
Tad se Mansonova sudbina počela razotkrivati.
Charlie je imao samo pet godina kad je došao živjeti s rođacima.
Ali već je razvio naviku da štiti svoje interese.
Kao novi dječak u školi maleni Charlie brzo je postao meta.
Manson je žudio za osvetom,
ali premalen je da bi to sam izveo
pa je iskoristio prirodni talent
za nagovaranje drugih.
Našao je suosjećajne uši i aktivirao svoj šarm.
Nekoliko dana poslije
Charliejeve nove prijateljice osvetile su se za njega.
Kad su ih sve pozvali ravnatelju,
curice su rekle da ih je Charlie nagovorio.
Charlie je to zanijekao.
Uvjerljivo.
I tako se Manson izvukao,
učvršćujući svoj ugled opakog dečka,
dok su njegove partnerice morale ispaštati.
Otkrivanje moći sjajan je početak,
ali za vođenje kulta
trebate nešto više od pravog stava.
Morate osmisliti jedinstveni sustav vjerovanja
u čijem ste središtu vi.
I ne libite se kreativnosti.
TAKTIKA ODREDITE SVOJU DOGMU
Postoje različiti kultovi.
Imamo vjerske kultove.
Dođi kraljevstvo Tvoje, budi volja Tvoja…
Druga golema kategorija su kultovi samopomoći.
Kult uspjeha, gdje je najvažnije postizanje cilja.
New age, gdje ja važna duhovnost.
A postoje i kultovi
u kojima i ne slijedite neku određenu ideologiju,
nego slijedite pojedinca.
Kako god da muljate,
važno je da poruku prenesete uvjerljivo.
Vođa kulta zauzima stav koji će mu najviše pomoći.
Morate naći neko zrnce istine
i natjerati se da vjerujete u to.
No ne očekujte da ćete načela smisliti preko noći.
Možda ćete neko vrijeme morati ići nekamo na osamu,
gdje ćete u miru moći vrlo dobro razmisliti o svemu.
Manson je svoje idealno utočište našao ovdje.
Charlie je završio u zatvoru jer je odlučio da će ukrasti auto.
Sjajno je iskoristio to vrijeme.
To je bilo idealno mjesto za učenje, a on je bio poput spužve.
Slušao je svodnike u zatvoru i oni su mu postali uzor.
Podučili su ga sjajnim stvarima,
ali bilo je i drugih izvora.
Ponajprije zatvorska knjižnica.
Dok je bio iza rešetaka, Manson je pošao u duhovnu potragu.
Proučava učenja Bude…
evanđelje preporođenih kršćana,
karmički kotač hinduizma
i novu filozofiju koja obećava oslobađanje punog ljudskog potencijala,
scijentologiju.
Tome dodaje riječi pjesme omiljenog benda,
Beatlesa,
kojim je sve više opsjednut,
te citate iz omiljene knjige, Stranac u stranoj zemlji,
o vidovitom svemircu koji stvori svoju religiju.
To je šarolika mješavina,
no Charlieju je to put do iskupljenja.
A posljednji sastojak
došao je iz još neočekivanijeg izvora.
Ako želite da vas zavole, oponašajte psića.
AUTOR KNJIGA O SAMOPOMOĆI
Pokažite da vas drugi ljudi zbilja zanimaju.
Najpopularnije predavanje u zatvorima diljem Amerike,
Kako steći prijatelje i naklonost ljudi Dalea Carnegieja.
To je toliko popularno da su u zatvorima imali liste čekanja za sve zainteresirane.
Manson je bio veliki fan.
Govorio je sve što je on ionako mislio. Život pretvori u predstavu.
Reci ljudima kako si divan.
Carnegie je imao i druge dobre savjete.
Recimo, pusti drugog da najviše govori.
Neka osjeti da je važan.
Često izgovaraj njihovo ime jer to svi vole.
Čak i kad se ne slažeš, nikad im ne reci da griješe.
Samo postavljaj pitanja
i uvijek ih pusti da misle kako su vaše ideje zapravo njihove.
Taktika prodaje ili emocionalna manipulacija,
vođi kulta to je posve isto.
KAKO STEĆI SLJEDBENIKE I KONTROLIRATI LJUDE
Tako će te ljudi zavoljeti.
To je pomoglo Daleu Carnegieju,
kao i Charlieju Mansonu.
Uz pomoć vrhunskog prodavača
Manson je osmislio vlastitu dogmu.
Ali da biste zbilja privukli ljude,
morate biti šoumen.
Upute će vam reći kako se to radi.
TAKTIKA FORMIRAJ SVOJU PERSONU
Dobar vođa kulta postaneš trudom, ne rođenjem.
A veliku ulogu u tome ima vaš stil predstavljanja svijetu.
Vođe kulta hrane se svojim imidžom. Važno je ostaviti jak dojam.
Morate pokazati da ste spremni učiniti nešto što nitko drugi ne može.
Nema ništa loše u neuspjelim pokušajima.
To je kao marketing.
Ako nečim ne uspiju privući pozornost, pokušat će nešto drugo.
Poslije odsluženja te zadnje kazne
Charles Manson, tad 32-godišnjak, spreman je za provedbu plana.
A to je bilo idealno doba za svakog nadobudnog vođu kulta.
Šezdesete su bile burne.
MIR
U Americi su se događale promjene.
Bilo je puno atentata,
Bobby Kennedy, Martin Luther King
i vrlo nepopularan Vijetnamski rat.
ODMAH ZAUSTAVITE 3. SVJETSKI RAT
Vladalo je veliko nepovjerenje
u institucije koje su nam trebale pomagati
pa su se ljudi počeli okretati alternativnim zajednicama
i traženju smisla kako bi ispunili tu prazninu.
Nudeći dobar paket
možete ponuditi taj smisao.
Ali morate imati i tajno oružje nužno svakom vođi kulta,
karizmu.
Karizma je djelomično sposobnost uspostavljanja intimnog odnosa
između sebe i onih s kojima razgovarate.
Kad se suočimo s karizmom,
počnemo se smješkati, vjerovati, govoriti: „Da.”
Isključimo logiku.
To nam pomuti kriterije za ono što zbilja trebamo.
Karizma je zapravo vrlo opasna.
Ali nije dovoljno da imate taj prirodan dar.
Da biste usavršili personu, morate se znati služiti njome.
Većina vođa kulta, pa i Manson,
imaju puno loših početaka.
Treba vam neko vrijeme da sve to zbilja dobro posložite.
Charlie Manson neko je vrijeme radio kao učitelj plesa.
To nema nikakvog smisla!
No tako je opet upoznavao mlade žene.
Nije dugo zadržao taj posao.
Okušao se u još jednom poslu
u uslužnoj industriji.
Charlie Manson zapravo je htio biti najuspješniji svodnik u Americi.
Svidjela mu se ta ideja
da žene rade za njega, a da on ništa ne mora raditi.
To je poslije postalo tema.
Ali, kako kažu, nije lako biti svodnik.
Za Charlieja nikad nisu radile više od dvije žene odjedanput.
Žene koje bi on privukao
mogle su mu donositi samo malu zaradu od brzinski obavljenog posla.
Zdravo.
Od toga ne možeš živjeti.
Bio je jedan od najnesposobnijih svodnika
u povijesti SAD-a.
Ali katkad ključ uspjeha leži u jednostavnom shvaćanju pravog trenutka.
Po izlasku iz zatvora pošao je na sjever,
nekamo gdje može početi iznova,
u San Francisco.
Ondje je otkrio mjesto rođenja kontrakulture 60-ih,
Haight-Ashbury, usred Ljeta ljubavi.
Bilo je seksa, lako dostupne droge i rocka.
Za Charlieja je to bila nirvana.
Na svakom uglu grada naivni mladi hipici tražili su gurua,
nekog koga će štovati
i tko će ih nadahnuti.
Manson je shvatio da ima pogrešan imidž
pa se počeo oblikovati ukorak s vremenom,
ali tako da zadrži temeljnu poruku.
Njegov spoj hipika
s blagom naznakom opasnosti počela je privlačiti ljude.
Imao je taj hipnotički pogled,
a ako ste bili izgubljeni mladi tinejdžer to vam je bilo jako privlačno.
No unatoč Mansonovom šarmu i strateški stvorenom imidžu,
da biste postali vođa kulta morate identificirati moguće sljedbenike.
Počnite klasičnom marketinškom strategijom.
TAKTIKA ODREDITE CILJNU DEMOGRAFSKU SKUPINU
Bi li ovaj bio dobar sljedbenik?
(GUBITNIK)
A on?
(TRI RAZVODA)
Možda ona? Izgleda izgubljeno.
(STUDENTICA FILOZOFIJE)
Srećom po vas,
upute će vam reći što da tražite kad lovite svoju ciljanu publiku.
Koje su osobine nekog tko je podložan tome?
To su najčešće ljudi otvorena uma, idealisti.
Ovo je slobodna zemlja! Nitko mi ne smije oduzeti prava!
Ta skupina pruža im priliku da se osjećaju kao da nekako mogu popraviti svijet.
A kad želite zatočiti duše, najvažnije je odabrati pravo vrijeme.
Jedna demografska skupina osobito je plodno tlo
mogućih pripadnika kulta, a to su mladi.
U to vrijeme svog života kad pokušavaš definirati
tko si ti odvojen od obiteljskog života, od onog čemu su te roditelji podučili.
To je idealno vrijeme da nekog iskoristite.
Po dolasku u San Francisco
Charles Manson počeo je provoditi svoj plan u djelo.
Uočio je prvu metu,
Mary Brunner, knjižničarku u Berkeleyju.
Mary Brunner htjela je ljubav,
no osim toga
borila se za očuvanje okoliša.
Charlie Manson uvjerio ju je
da je spašavanje okoliša možda najvažniji cilj u životu
i samo nekoliko dana poslije
počeo je živjeti s njom.
Ubrzo je našao još jednu mladu sljedbenicu,
Lynette Fromme.
Lynette Fromme imala je problem s tatom.
Puno su se svađali pa je pobjegla od kuće.
Charlie ju je upoznao dok je sjedila na klupi.
Odlučio je uvjeriti Lynette Fromme da je idealan za nju.
Sljedeća prinova?
Patricia Krenwinkel, koja ga je upoznala na zabavi.
Patricia Krenwinkel bila je draga, vrlo naivna mlada žena.
Charlie ju je već u tom prvom susretu smotao oko malog prsta
pa je gđica Krenwinkel bila u sedmom nebu.
Jezgra Mansonove obitelji počela se formirati.
Bio je poput Čarobnog frulaša
kojeg su te cure slijedile.
Sljedećih mjeseci
Charlie je privlačio sve više mladih sljedbenika.
Čujmo jednu od njih.
Klapa, prvi put.
Imala sam 14 godina kad sam upoznala Charlieja.
Moji u obitelji bili su hipici, uzimali su LSD,
ja sam uzela LSD u našem dnevnom boravku.
Moji su se roditelji preselili u kombi, a ja sam bila izgubljena.
Bila sam vrlo podložna
nekome poput Charlieja.
Bio je duhovit.
Bio mi je zgodan.
Nizak je, a i ja sam niska. Pa... ne znam.
Imao je nešto posebno.
Kako smo poslije shvatile, to je bila njegova jaka strana.
Mogao je iskoristiti vaše slabosti ili potrebe.
Njegova tzv. moć krije se u vedrini.
BIVŠA PRIPADNICA MANSONOVE OBITELJI
Ljude privlači to što je tako totalno veseo.
Topao je. Zrači.
Pleše, pjeva.
Lijep je, izgleda sretno i privlači mnogo ljudi,
kao što bebe privlače ljude.
Ali uočavanje izgubljenih duša nije dovoljno za nalaženje idealnih meta.
Mason je imao pravilo za sve kojima je prilazio.
Govorio je da želi ranjene, ali ne i slomljene.
Jer ako su slomljeni i bespomoćni,
beskorisni su mu, a mora se priznati da je imao pravo.
A kad vaši budući sljedbenici zagrizu udicu,
samo ih treba izvući iz vode.
Charlie je imao sposobnost
da se svaka od nas uz njega osjećala posebno.
Bio je dobar ljubavnik.
To je bilo privlačno curama.
Te mlade cure,
koje su, svaka za sebe, mislile da je Charlie jedini,
iznenada su vidjele da su dio harema i prihvatile to,
da je to dio toga.
Što god rekli o Charlesu Mansonu, dobro je radio to što je radio.
Jedno je navesti ranjive ovčice da te slijede,
ali kako ćeš osigurati da ne odlutaju?
Upomoć!
TAKTIKA ISKUŠAJTE NJIHOVU ODANOST
Kao vođa kulta puno ćete tražiti od svojih sljedbenika.
Morate znati tko je uz vas.
Manson je to sjajno radio.
Charlie je volio testirati sljedbenike kako bi mu pokazali da mu vjeruju,
da je on njihov vođa
te da će ga poslušati ma što on tražio od njih.
Nije bio jedini.
Kad se Marshall Applewhite, suosnivač kulta Vrata raja, dao kastrirati
kako bi se pripremio za „višu razinu”,
nekoliko je pripadnika kulta to učinilo bez liječničkog nadzora.
Roch Thériault,
vođa kanadskog kulta „Djeca iz mravinjaka”,
tjerao je sljedbenike da se satima šakama bore u gladijatorskom ringu
za njegovu zabavu
dok je on vodio rezultat.
David Koresh, vođa Ogranka Davidovog, odanost je testirao
tjerajući muškarce na celibat dok je on spavao s njihovim ženama.
Vrlo nesebično.
Sam čin vođi je kulta manje bitan
od saznanja da će ljudi, kad im on kaže da nešto učine,
to i učiniti.
Što se Charlieja tiče,
njegovi prvi testovi bili su kemijske prirode.
Charlie bi okupio sve i podijelio im LSD.
Svakom bi to stavio na jezik.
To je bilo gotovo kao sakrament.
Mi bismo uzeli veliku dozu, a on manju ili ne bi uzeo nimalo.
Od svih u obitelji očekivalo se da sudjeluju u tom sakramentu.
Jedanput je na LSD-u proživio pribijanje na križ
i to nam je u nekoliko navrata odglumio.
Ustao bi i ispružio ruke.
Govorio bi nam o čavlima u dlanovima
i krvi.
A kad si na LSD-u
lako možeš zamisliti da ga zbilja pribijaju na križ.
Tako nas je on naveo da razmišljamo o tome i zamislimo se:
„Je li on nekakav Mesija?”
Charliejeve psihološke igre tek su počele.
Govorio je da ne moramo jesti i da ne osjećamo bol.
Sjećam se kad mi je prste držao nad plamenom svijeće.
To je boljelo, a on je rekao:
„To ti se samo čini. Ne boli te.”
Odakle taj X na tvom čelu?
-Nije boljelo? -Prvo smo ih urezali…
Ali nije ostajao ožiljak, pa… Ne, nije boljelo.
Urezali ste nožem?
Isprva, a onda smo to upržili odvijačem.
Ne, to ne boli.
S vremenom je Mansonom program odanosti
prerastao u projekt preuređenja kuća koji je zvao Jezivo šuljanje.
Ljudi koji bi sudjelovali obukli bi crnu odjeću.
Tad bi se noću ušuljali u nečiju kuću.
Charlie je govorio da ih tako samo prcamo u mozak.
Razmjestili bismo namještaj, pojeli nešto njihove hrane.
Srećom, ništa gore od toga.
Ljudi bi se ujutro probudili i u šoku vidjeli
da im je dnevni boravak okrenut naopačke.
Naravno, cilj nije bio samo trolanje vlasnika kuća.
I tako je testirao našu poslušnost i posvećenost.
„Učinite to.”
Igrao je psihološke igrice s nama,
zafrkavao se pojmovima dobrog i lošeg.
Ta zbunjenost dobro će mu doći.
Kad sam pomislim na to, to je zapravo bio trening.
Ako ste pratili lekcije dosad,
imate dobar pristup svemu.
Učvrstili ste ideologiju i imidž
i okupili jezgru sljedbenika koji će učiniti sve što želite.
No na vašem putu do kultne slave stoji još jedna zapreka.
Nitko ne zna tko ste.
Charles Manson neće dugo imati taj problem.
TAKTIKA DIGNI PRAŠINU
Vođe kulta dobro znaju kako će se postaviti u središte pozornosti.
Da to ne znaju,
ne bi ni stekli sljedbenike.
Ako se pojavi netko
kojemu ljudi poklanjaju pozornost za koju oni misle da pripada njima,
taj će se loše provesti.
Čak i prije odluke da pokrene kult,
Charlie je imao plan za put do slave.
Charlie Manson u zatvoru je naučio svirati gitaru.
Odsvirat ću vam nešto.
I u mislima se vratiti onamo odakle sam došao.
Htio je biti zvijezda rocka.
Ne možete aspekte njegova kulta odvojiti od njegovih glazbenih ambicija.
Charlie je vjerovao da će biti najveća glazbena zvijezda.
A gdje je te snove lakše ostvariti nego u suncem okupanom Los Angelesu?
Zato su Charlie i obitelj iz Haight-Ashburyja otišli u L. A.
Charlie se htio povezati s ljudima
koji će mu srediti ugovor s diskografskom kućom.
Srećom po Charlieja, imao je tajno oružje.
Svoje privlačne i motivirane pratiteljice.
Sad je cilj bio da te djevojke u L. A.-u
pošalje u potragu za zvijezdom rocka.
I dvije u ga našle. Dennisa Wilsona iz Beach Boysa.
Beach Boys bili su među najvećim svjetskim bendovima.
Dennis je pokupio dvije cure dok su autostopirale
i bile su jako uzbuđene što Dennisa mogu upoznati s Charliejem.
Dennis je tulumario s curama u svojoj holivudskoj palači
prije odlaska na snimanje.
Kad se vratio poslije ponoći,
dočekalo ga je veliko iznenađenje.
Charlie se također pozvao k njemu.
Dennisu je, vjerovali ili ne,
to bilo zanimljivo.
Charlie se jako svidio Dennisu.
Mislim da je Dennis bio impresioniran
što on ima sve te cure koje rade što god on želi od njih.
Manson i njegova obitelj cijelo su ljeto bili kod Dennisa,
uživajući u plodovima Wilsonove slave, dok je Charlie radio na svojoj glazbi.
Dennis je Charlieju dogovorio termin snimanja
u kućnom studiju brata Briana.
Pod jednim uvjetom.
Dennisu Wilsonu rekao je:
„S glazbom radi što želiš, ali ne mijenjaj riječi pjesama.”
Manson je odsvirao omiljenu pjesmu.
„Cease to Exist.”
Brian Wilson i drugi producenti imali su neke savjete,
ali Charlieju nije bilo do suradnje.
Brian Wilson otkazao je snimanje.
Charlie je izašao i rekao: „Cure, idemo.”
Charlie je bio ljut što ga nisu pretvorili u zvijezdu
jer je bio posve siguran da je poseban.
Nije htio da diraju njegovu posebnost.
Ali, ovako ili onako,
Charlie će osigurati da ga svi čuju.
Manson je zaključio da su svi u glazbenoj industriji pokvareni.
Rekao je: „Osvetit ću se.”
Brzo postaje gadno, držite se.
Govorio je o „Helter Skelter.”
Rekao je da se bliži rat crnaca i bijelaca
te da moramo biti spremni i skriti se od njega.
Charlie je svojim sljedbenicima rekao da će ih za trajanja tog rata
odvesti u pustinju
te da će oni poslije vladati svijetom.
Ubrzo će se dogoditi revolucija.
Nakon što se Helter Skelter nije dogodio sam od sebe,
Manson ga je odlučio malo pogurati.
KOLOVOZ 1969. GODINE
U petak navečer u Los Angelesu
ubili su glumicu i četvero njezinih prijatelja.
U groznim okolnostima.
GLUMICA UBIJENA U KRVAVOM OBREDU
Sharon Tate imala je 26 g.
Lina Labiancu, vlasnika supermarketa, i njegovu ženu ubili su nožem.
Na prsima su mu urezali riječ „rat”.
USTANITE
Ubojica je tad krvlju na vratima hladnjaka napisao:
„Smrt svinjama.”
Manson je vjerne sljedbenike pretvorio u smrtonosno oružje
u nadi da će to nasilje izazvati kaos i rasno nasilje.
Ali Charliejeva osveta bila je uzaludna.
Pet pripadnika Mansonove obitelji, uključujući Charlieja,
uhitili su i optužili za ubojstvo.
ZAGONETKA UBOJSTVA MOŽETE LI HIPNOZOM NAGNATI NA UBOJSTVO?
Svijet je ludnica.
Sve je to samo predstava, zar ne?
Plesali su hodnikom i svima govorili
da su branjenici nedužni,
da će poslije suđenja svi opet otići u pustinju
i živjeti od prirode.
Porota na suđenju Mansonu
i tri pripadnice njegove tzv. obitelji
danas je donijela presudu.
Svi su proglašeni krivima za ubojstvo s predumišljajem.
Manje od tri godine nakon što je osnovao obitelj
Manson je dobio doživotni zatvor.
Odlazim u jamu u zemlji.
Jest postao ikona u nekim krugovima.
Ali Charlie je izgorio
prije negoli je iskoristio potencijal vođe kulta.
Ma možete vi bolje od toga.
U sljedećem poglavlju pokazat ćemo kako kult možete pretvoriti
u pokret koji će vas slijediti posvuda.
A vaš vodič?
Čovjek koji je bio tako uspješan da su mu sljedbenici izgradili grad.
Samo srdačno prijateljstvo i prihvaćanje svih.
Velečasni Jim Jones.
Prijevod titlova: Ivan Zorić